
Prishtinë, më 12.10.2026

Autoriteti i Konkurrencës i Republikës së Kosovës, mbështetur në nenet 11, 13, 17.3, të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, me datë 14 Qershor 2022, dhe Udhëzimit Administrativ 02/2023, Për Procedurën e Parashtrimit të Kërkesave për lejimin e Përqendrimit dhe Kriteret për Konstatimin e Përqendrimit shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës, me datë: 07.10.2026, me Nr. Protokolli: 477/26-11/H, ka pranuar kërkesën për Njoftim të Përqendrimit, përmes znj. Blerina Strana  Përfaqësuese Ligjore, lidhur me marrjen e kontrollit të vetëm nga Orbico D.O.O. (Blerësi) mbi Professional Support S.R.O. (Targeti), përmes P.S dhe K.M (Shitësit).

Palët në përqendrim:

ORBICO D.O.O., është shoqëri me përgjegjësi të kufizuar, me seli në adresën Koturaska Cesta 69,10000 Zagreb, Kroaci. me numër Biznesi: 080234144 . Aktiviteti i shoqërisë: ofron shërbime te shpërndarjes, logjistikës, mbështetjës së shitjeve dhe menaxhimit të markave në afërsisht 50 vende. Grupi operon në fushën e shpërndarjes së produkteve të konsumit të gjerë (FMCG), produkteve të bukurisë dhe kujdesit personal, produkteve farmaceutike, pajisjeve elektrike, lodrave, tekstileve, produkteve të duhanit dhe vajrave të motorit (Blerësi).

PROFESSIONAL SUPPORT S.R.O. është shoqëri me përgjegjësi të kufizuar, me seli në adresën: Brno - Kohoutovice, Voi'fskova 402/11, PSC 62300. me numër Biznesi: 277 09 558. Aktiviteti i shoqërisë: shpërndan produkte profesionale pastrimi të siguruara nga Procter & Gamble dhe furnitorë të tjerë. Përveq shpërndarjes së produkteve, ofron instalimin dhe mirëmbajtjen e pajisjeve të dozimit, planifikimin e sanitimit, optimizimin e konsumit të energjisë dhe shërbime të lidhura konsulence për klientët profesionistë, duke përfshirë hotelet, restorantet, spitalet, institucionet e kujdesit social dhe lavanderitë komerciale. Shoqëria në fjalë, është në pronësi të personave fizik: P.S dhe K.M (Targeti).


Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: info.konkurrenca@rks-gov.net, në afat prej 15 ditëve nga dita e publikimit në webfaqe të AKRK-së.

